[{"text_idx": "#000002", "text": "En 1995 MONATO petis min recenzi novan komputilan programon, kiu nomig\u0302is\nC\u0302apelilo. C\u0302ar mia recenzo estis tre favora, mi titolis g\u0302in\nNi levu la c\u0302apelon por C\u0302apelilo!. Kelkaj personoj reagis, ne pri la esenco de mia recenzo au\u0306 pri la funkciado de la\nnova programo, sed pri la titolo. Ili protestis, ke tion oni ja ne povas diri en Esperanto,\nc\u0302ar ne c\u0302ie en la mondo oni levas sian c\u0302apelon por montri respekton."}, {"text_idx": "#000003", "text": "C\u0302u prava rimarko? C\u0302u ne pri c\u0302iu proverbo au\u0306 dirmaniero oni povas diri, ke g\u0302i ne estas\nuniversale komprenebla? C\u0302u c\u0302ie en la mondo oni tuj komprenas\nMankas klapo en lia kapo? C\u0302u en c\u0302iu kulturo oni tuj kaptas la sencon de la \u2013 ec\u0302 de Zamenhof uzita \u2013 esprimo"}, {"text_idx": "#000004", "text": "Mi estis agrable surprizita retrovi post tiom da jaroj mian c\u0302apellevan esprimon en\nIlustrita frazeologio de Sabine Fiedler kaj Pavel Rak. Kaj pro g\u0302ia mencio en pag\u0302o 18 mi tuj eksciis, ke\nmi ne estas la sola, kiu uzas g\u0302in. Ankau\u0306 en revuo\nEsperanto de oktobro 1999 ni povas legi: \u201eMi levas la c\u0302apelon antau\u0306 C\u0302ina Esperanto-Eldonejo, kiu entreprenis publikigi tiom\ngrandan verkon.\u201d Bedau\u0306rinde \u2013 kaj tio estas unu el miaj solaj kritiketoj pri tiu c\u0302i frazeologio \u2013 oni ne mencias la au\u0306toron de la frazo. Scii, el kiu kultura fono la verkinto venas,"}, {"text_idx": "#000005", "text": "La libro klarigas la signifon de \u201elevi la c\u0302apelon\u201d nur kelkvorte (sed c\u0302e aliaj esprimoj, ekzemple c\u0302e \u201eSizifa laboro\u201d, multe pli amplekse) kaj aldonas kelkajn tradukojn, la germanan, anglan kaj c\u0302eh\u0302an.\nKial g\u0302uste tiujn tri kaj ne, ekzemple, la portugalan\nEu tiro o meu chape\u0301u por montri unu plian lingvo-familion? Pri tio ankau\u0306 atentigis Detlev Blanke en sia\nenkonduko al la verko: \u201eLa okulfrape malmultaj ekzemploj por la hispana, hungara, itala, latina, norvega,\npola, portugala kaj rusa faras nin scivolaj pri pli da ekvivalentoj en tiuj lingvoj.\u201d"}, {"text_idx": "#000006", "text": "Unu bildo diras pli ol mil vortoj kunau\u0306toro Pavel Rak aldonis por c\u0302iu esprimo plac\u0302an kaj humuran desegnaj\u0302on, kiu helpas\nkompreni kaj memori la signifon de la menciitaj esprimoj."}, {"text_idx": "#000007", "text": "Entute la verko traktas sesdekon da frazeologiaj\u0302oj, c\u0302iuj kun klarigo, tradukoj, uzekzemploj\nkaj humura bildo. Jen malgranda elekto:\nLa ratoj forlasas la sinkantan s\u0302ipon; Ariadna fadeno; La kvina kolono; Malantau\u0306 la\nkulisoj; Balai antau\u0306 la propra pordo."}, {"text_idx": "#000008", "text": "Enestas ec\u0302 kelkaj pure esperantaj esprimoj:\nEstas tubero en la afero; Kredu min, sinjorino. Sesdek certe ne estas multo, sed la verko ja ne pretendas esti kompleta. Tamen tia\nkvanto ja sufic\u0302as por igi nin scivolaj, por c\u0302erpi kaj noti pliajn ekzemplojn el niaj\nrevuoj kaj libroj. Fine de la verko trovig\u0302as deko da blankaj pag\u0302oj por notoj. Kial\nne reale uzi ilin kaj aldoni viajn trovitaj\u0302ojn?"}, {"text_idx": "#000011", "text": "La frazeologiaj\u0302oj, la uzekzemploj kaj la desegnaj\u0302oj bone integrig\u0302as\nkaj formas tutecajn po-2-pag\u0302ajn unuojn. Per siaj didaktika c\u0302armo kaj\nlerto, ili elegante kaj profesiece enkondukas nin en la ric\u0302on de la lingvo\nkaj espereble helpas veki c\u0302e la leganto pli profundan intereson pri Esperanta\nliteraturo kaj kapablon g\u0302ui g\u0302in."}]